
“Og han har aldrig levet, som klog på det er blevet, han først ej havde kær”, N.F.S. Grundtvig, 1834


“It (The British Empire) brought communities together by giving them the common ground of the English language and alienated people from their own culture and traditions by insisting on the use of English” Sathnam Sanghera, 2024









“Academics get paid for being clever, not for being right.”


David Newman


”Was die Geisteswissenschaften zu Wissenschaften macht, lässt sich eher aus der Tradition des Bildungsbegriffes verstehen als aus der Methodenidee der modernen Wissenschaft.“


Hans-Georg Gadamer










FØRSTE DEL: GLOBALISERINGEN, AFNATIONALISERINGEN OG AFKOLONISERINGEN AF HUMANIORA


”der har jeg rod, derfra min verden går” H.C. Andersen1


Humaniora på vej mod halvdannelse


Humaniora betyder det menneskeligere.2 Det mærker man ikke meget til på humaniora i dag. I ingen af de bestemmelser af humaniora, som følger, findes ordet eller tanken om dannelse (Bildung). Humaniora har brudt med dannelsestanken. Vi har på den måde at gøre med et Bildungsabbau (og undskyld det tyske). I stedet for dannelse er indsat en bekendelse til en ny, amerikansk treenighed: ligestilling, diversitet og inklusion, DEI – diversity, equality, inclusion. Formålet med det klassiske universitet var dannelse. Formålet med masseuniversitet var uddannelse. Formålet med det nye universitet er omdannelse. De studerende har i praksis afsløret dets essens og kalder universitetet skolen. Det er et undervisitet, men dog i det mindste med Halbbildung. Det er der ingen, der bekymrer sig om. Halv er bedre end intet. Det er blot udtryk for forandring og tilpasning til nye tider. Alt forandrer sig jo på nær udsagnet ’alt forandrer sig’.


Der er også sket noget nyt med hensyn til humaniora. Før i tiden spurgte man bekymret om, til hvilke nytte humaniora er. ”Åndsvidenskaberne er åbenbart havnet i en legitimitetskrise…


Åndsvidenskabernes krise er især betinget af offentlig anerkendelse, på offentlig indflydelse, og dens repræsentanter ser sig trængt i en af dem ikke ønsket grad ud i en rolle som ensomme specialister af tvivlsom betydning”.3 Den krise er overvundet. Alle er glade for humaniora. Der er stort set ingen, der har penge og magt, der sætter spørgsmålstegn ved humaniora. Humaniora er nyttig. Humaniora er ikke kritisk. Når kandidatuddannelserne indskrænkes, er det ikke udtryk for modstand mod humaniora, men fordi der er brug for mennesker, der er nyttige i kampen mod klimaforandringer, hvad humanister næppe vil være imod. Erhvervslivet støtter humaniora, og humaniora støtter erhvervslivet. Statsmagten støtter humaniora, og humaniora støtter staten. Det får humaniora endog støtte til at gøre fra erhvervslivet, som det vil fremgå senere. Gamle konflikter er ophævet. Ingen dyrker modsætningen mellem natur- og åndsvidenskab. Det går fremad.


På Aarhus Universitet er humaniora ikke engang humanistisk, men noget andet. Lidt det samme i Aalborg. På SDU er humaniora ”mange ting”. Og det er en spændende bestemmelse af humaniora. ’Mange og meget og mere’ er de danske universiteters foretrukne ord. I 1928 i Århus oprettede de et humanistisk fakultet på det nystartede universitet. Det var det eneste, der var. Det begyndte med det vigtigste: undervisning i filosofi, engelsk, tysk, fransk og dansk. I sprog med andre ord. I København hed det Det filosofiske fakultet. Det var i begyndelsen meningen, der skulle være forskelle mellem Århus og København. Det blev endog af filosoffen Kort K. Kortsen foreslået, at man på Århus Universitet skulle bedrive jysk videnskab inspireret af Søren Kierkegaard. I Århus skulle der være laboratorier og ikke institutter. Dengang kunne man godt lide forskellighed og det lokale. Efterhånden kom det lægevidenskabelige og de andre fakulteter til og til sidst det naturvidenskabelige. Mottoet var at have en grund (solidum) at stå på og søge i dybden (profundis) ned til den. Universitetet skal stå på noget og kunne give grunde og begrunde. Den solide grund er nu erstattet af DEI.


I 1970 skiftede de i København navn til Det humanistiske fakultet. Hurtigt blev begge universiteter ens, og der kom flere til. Odense, Roskilde, Aalborg. I Roskilde ville de i begyndelsen være anderledes og blev et center og hed RUC. Det samme i Aalborg. AUC. Nu er de to universiteter, der ligner de andre, der ligner de to. De lavede projekter på RUC, det gør man nu også i de andre byer. De to var tværfaglige, det er de andre også – meget endda. Der er sket en homogenisering. Alt bliver identisk, og det hedder diversitet.


Til hver plet har fået uni: Alt er universitet, og universitetet er overalt I begyndelsen af 1970’erne holdt vi på engelskstudiet i Aarhus hvert semester debatuger, hvor al undervisning var suspenderet. Der blev diskuteret målsætninger og metoder. Bølgerne gik højt. Festerne var festlige. Det var de røde studerende mod de reaktionære og positivistiske undervisere. Lærerne blev udspurgt. De skulle fortælle, hvilken metode de brugte. Det havde de svært ved. Der gik ikke lang tid, før den marxistiske litteraturkritik og ideologikritikken blev standardmetode, skønt nu er den visket væk. Den end ikke spøger.


I forbindelse med en sådan debatuge, skrev en af amanuensiserne på engelsk institut, Anders Iversen, en kronik med titlen ”Et universitet i Ølgod” i Aarhus Stiftstidende. Det var en joke. Iversen havde studeret H.L. Mencken og havde tilegnet sig dennes stil. De studerende blev vrede. Man skulle ikke gøre grin med den slags. Det er ikke længere en joke med et universitet i Ølgod. Havde han dengang skrevet Ikast, ville det være profetisk. Væksten kom. Universitetet begyndte nemlig at brede sig over hele landet. Venner, ser på Danmarkskort, ser hver plet har fået uni.


Slagelse universitet. Sønderborg universitet. Kolding. Aalborg og Odense indtog Esbjerg. Esbjerg har nu to universiteter; de kunne faktisk få en aflægger i Ølgod. Der er endog universitet på marker ude på landet, og Aalborg universitet ligger i København, fordi de studerende ikke vil bo i Aalborg. Hospitalet i Thisted er et universitetshospital. Universiteterne opslugte højskolerne. Teori og praksis skulle forenes. Handelshøjskoler, DTU, Tandlægehøjskolen. Det hele blev universitet på nær folkehøjskolerne, arkitektskolerne og kunstakademierne, der holder stand. Der findes også et privat universitet i Aarhus, der fungerer godt. De har bevaret det teologiske fakultet.


Hurtigt opstod rundt om i landet en række institutioner, og de ville da også være universiteter: VIA University Colleges kaldte de dem, selvom det ikke altid er let at udtale. Der er et i Ikast. Disse colleges (hedder de det i flertal?) har campusser. Hvad ellers? Det har de da i USA. VIA vil gøre en forskel. Og de ansatte ville forske, så der kom forskningsledere og artikelproduktion. 462 forskningsaktive er der. Der er aldrig forsket så meget og af så mange som nu. Til stor gavn for samfundet. På disse colleges kan man blive professionsbachelor – ’bliv pro (’prøv’) på VIA’ lyder tv-reklamen. Alle kan blive bachelorer i et eller andet på tre år. Selv kvinder bliver bachelorer.4 Da Bertel Haarder fik indført det med en bachelor, var det en vittighed. Det var ikke hans ide, men noget der skulle indføres. Det var et resultat af en uafvendelig udvikling. Nu er det virkelighed, som ingen ler ad. Bag efter bachelortilværelsen kan du blive master, som ikke er en magister eller en mester. De fleste kan nok gætte, hvor de maskuline ord bachelor og master kommer fra.5 De har ikke været udsat for feministisk kritik, sådan som formand (forperson), og ordet ’videnskabsmand’ er helt udgået og hedder nu ’forsker’ (scholar). Emeritus er blevet emerita osv.6 ’Hun forsker i hadtale på de sociale medier’, eller i ’russisk misinformation’ kan man høre en forsker omtalt. De siger ikke, at hun bedriver videnskab – historie fx. De fortæller ikke, hvilket fag hun har, for alle fag er tværfag. Det hedder også ’forskningen viser’ og ikke videnskaben viser. Dog er klimavidenskab videnskab, ja nærmest modellen for al videnskab og den form for videnskab, alle andre videnskaber skal efterligne, selvom det er en videnskab, der udtaler sig om virkeligheden om 100 år, og som derfor aldrig kan verificeres eller falsificeres, eller det kan de først, efter at alle klimaforskerne er døde, som kom med udsagnet. I 1970 var det socialismen og den dialektiske materialisme, der var videnskaben, i dag klimavidenskaben. Klimaet dukker op i alle humanistiske fag i stedet for kapitalismen. Kierkegaard og klimaet er nu vigtigere end Kierkegaard og Jesus. Det rød-hvide, danske, nationalhumaniora, der blev et rødt, internationalt-socialistisk humaniora, er nu blevet et blåt, hvilket betyder et grønt.



ARTS IN AARHUS - DANISH FOR PROGRESS


”du danske sprog, du er min moders stemme, så sødt velsignet du mit hjerte når” H.C. Andersen


På et tidspunkt besluttede de visionære styrende på universitetet i Aarhus, at de ville videre. Det hele skulle være på engelsk (eller amerikansk). De sad nede på Sandbjerg Slot og fandt på nye navne. Rektor forestillede sig endog, at der en dag ville blive talt engelsk selv i kantinerne. Efterhånden begyndte alle humanistiske studier at ligne engelskstudiet. Aarhus University skulle være et senmoderne universitet, derfor fjernede de allerførst Det teologiske fakultet. Det var for gammeldags. Det var begyndelsen på det posthistoriske universitet, der var indledt. Man udvisker oprindelserne: først de teologiske, dernæst de nationale. Det teologiske fakultet forblev dog som et spøgelse gemt væk i et hjørne på et Institut med det innovative navn: Kultur og samfund eller School of Culture and Society. De forsøger at overleve ved at dyrke woke queertheology.


Dernæst skulle fakulteterne have engelske navne. Man fulgte den strategi, som vi kender fra forretningsverdenen, hvor Udsalg for længst var blevet til Sale, og hvor de har private banking, og hvor det på tv hedder Newsroom. Man importerede evalueringer, som mange kendte fra hoteller rundt om i verden. Forskelle mellem universitet og forretningsverdenen skulle ophæves. Det humanistiske fakultet blev til Faculty of Arts eller blot Arts. Ordet blev hurtigt accepteret af de ansatte. I dag ved de studerende ikke, at det hed noget andet engang. I Aarhus blev naturvidenskab omdøbt til Natural Sciences (altså i flertal). Det lægevidenskabelige fakultet slap af med det videnskabelige og blev til Health. Det lyder ikke som en videnskab. Handelshøjskolens fag, jura, økonomi osv. blev til det besynderlige Aarhus BSS, og til sidst er der Technical Sciences, men er de nu også videnskaber? Ja, det har man besluttet. Videnskab er mange ting.


Sådan præsenteres Arts udadtil:


Faculty of Arts er et af Nordeuropas væsentligste fakulteter for forskning og højere uddannelse inden for humaniora, teologi og pædagogik. Det er med sin bredde, som rækker fra it-fagligheder over klassiske humanistiske, teologiske og samfundsvidenskabelige discipliner til pædagogik og uddannelse, præget af stor spændvidde i videnskabelighed.


The Faculty of Arts at Aarhus University is one of Northern Europe’s largest and wide-ranging faculties for research and higher education within the humanities, theology and education. The faculty ranges ranges from IT expertise to the classical humanistic, theological and social scientific disciplines to didactics and education. The faculty is characterised by a wide range of academic fields and includes a large and diverse portfolio of degree programmes.


Fakultetet er ifølge sig selv væsentligt og bredt og har spændvidde. Det er på en måde underligt, når universitets motto er dybde og ikke bredde. I den engelske udgave er Arts kun et af de største og ikke det væsentligste. De opgav nok at oversætte. Kan man ikke sige andet om dette Faculty, kan man da skrive noget om størrelsen, og det er vel faktatjekket, at det er et af de væsentligste i Nordeuropa. Sådan på niveau med Oslo, Stockholm, Rostock, Kiel og Hamburg? Dernæst bedriver Arts videnskab, eller passer det nu? Det ’videnskabelige’ er forsvundet i den engelske udgave. Der er det karakteriseret ved en wide range (ranges gentages tre gange i teksten, der tydeligvis ikke er rettet). Har de heller ikke kunnet finde ud af, hvordan man oversætter ’videnskabelighed’ til engelsk? Der er spændvidde i videnskabeligheden, men hvad betyder det mon egentlig? At der er mange meninger om, hvad videnskabelig er? Det kan være så mange ting, som man siger. Anything goes. Arts i Aarhus er mere end humaniora. Det har med bredden og spændvidden at gøre. Det omfatter teologi, som ikke er et humanistisk fag og samfundsvidenskab, som kan være det. Arts er altså ikke humaniora, men heller ikke Science. Det er en hybrid. It-fagligheder (i ental på engelsk – expertise) er heller ikke humanistisk (men science?). Pædagogik oversættes først til ’education’ og derefter til ’didactics’. De har undgået ordet ”pedagogy”. Det vil sige: I Aarhus nedlagde de ikke kun Det teologiske fakultet, de nedlagde også Det humanistiske. Og det er alle tilfredse med. Man kan ikke standse fremskridtet.



DEN BREDE VIFTE: HUMANISMEN PÅ AMAGER


I København skriver de mere om humaniora end i Aarhus. De har også dyrevelfærd med, skønt det er posthumanistisk. Derovre har fakultetet en profil, og fakultetet befinder sig trygt og godt i den globaliserede verden:


Det Humanistiske Fakultet dækker en bred vifte af de fag og uddannelser, der går under betegnelsen humanvidenskaberne. Omdrejningspunktet for mange af de humanistiske videnskaber er den menneskelige dimension i udvikling og innovation, samfundsforhold og politik, sprog og kommunikation, historie og kultur, kunst og æstetik og moderne medier og teknologier. De humanistiske videnskaber er på arbejde, når der stilles skarpt på alt fra kulturarv og kulturkamp, religiøsitet og kulturforskelle, venne- og fjendebilleder, frihedssyn og sammenhængskraft, etik og dyrevelfærd til historiens fejltagelser og lærdomme, politisk spin og mediernes betydning i den globaliserede verden. De humanistiske uddannelser giver de studerende færdigheder gennem sprogindlæring og tekstfortolkning, historie og kulturstudier, IT-praksis og kunstnerisk træning. Samtidig lærer de studerende at tænke kritisk, vurdere påstandes gyldighed og formulere enkle og klare svar på komplekse spørgsmål.


Også i København har de ’bredde’ med: ”en bred vifte af fag”. En ikke særlig original metafor. Jo mere, jo bredere. Dernæst bruger de ordet ”humanvidenskaberne” og de ”humanistiske videnskaber” i flertal. De er ikke i tvivl om, at de er videnskaber, samt at der er mange af dem. Kvantitet tæller. Vi ved ikke, om de arbejder med den nykantianske skelnen mellem natur- og åndsvidenskab, hvor den første er nomotetisk og den anden idiografisk. Vi tror ikke, de mener, at det, som gør humaniora (ental) (Geisteswissencshaft) til videnskab, er dannelsestraditionen, som jeg har citeret Hans-Georg Gadamer for. Mon ikke de tænker på moderne metoder og ikke gamle sandheder? Ordet tradition findes ikke i dansk humaniora. Det menneskeligere er blevet reduceret til ”den menneskelige dimension”, som er et ”omdrejningspunkt” for en lang række fænomener – tolv i alt. Fænomener kan jo være mange ting. Det er ikke givet, at der er en menneskelig (subjektiv) dimension, når vi har at gøre med sprog, historie eller teknologi, men det lyder sådan lidt humanistisk at sige det. Humanismen sætter som bekendt mennesket i centrum. Der findes noget, der hedder strukturalisme, og den er antihumanistisk. Og hvad med den nye mode: Blå humaniora? Den vil ’decentrere’ mennesket, men ikke dem der forsker i blå humaniora. Dens udøvere er ikke selv decentrerede, for de samler PURE-point og publicerer artikler og får pension til sidst. Dernæst er der posthumanismen, som der bevilges forskningspenge til, og den vil hinsides det antropocentriske og nærmer sig speciecisme. Man bemærker i øvrigt, at litteratur slet ikke nævnes i teksten. De syntes nok, at den kunne falde ind under kunst eller kunstnerisk tænkning, som det ikke er godt at vide, hvad dækker. De humanistiske videnskaber går på arbejde, siges det, og det skal se ud, som om humanister arbejder. Arbejdet består i at stille skarpt. Det er hårdt arbejde. En metafor fra fotoverdenen. Hvad stiller de skarpt på? Bl.a. dyrevelfærd (mink eller grise?) og venne- og fjendebilleder, politisk spin og et meget interessant emne: historiens fejltagelser. Kan historien da virkelig tage fejl? Det har de opdaget på KU. I København lærer de humaniora-studerende at tænke kritisk sådan i al almindelighed. Det kan man næppe kritisere, men mon de er kritiske over for den måde, humaniora er på? Jeg tvivler.



FRA BASIS TIL BACHELOR PÅ RUC


I Roskilde eller på RUC, som ikke er et center længere, har de et lidt andet syn på humaniora end i København, for i Roskilde har de ikke et humanistisk fakultet, men en bacherloruddannelse, hvor de før havde en basisuddannelse. De havde også en overbygning. Basis og overbygning var metaforer, som eleverne kendte fra deres Marx-læsning i gymnasiet. I dag ved ingen, hvad basis og overbygning er, selvom der er så meget overbygning på universiteterne som aldrig før. Overbygningen er revet ned. Den er jo ren ideologi. Det er alle tekster om humaniora, men det skjuler de naturligvis.


Den Humanistiske Bacheloruddannelse er kendetegnet ved at være en uddannelse, der kommer tæt på mennesket og dets udviklingshistorie set i et kulturelt perspektiv. Humaniora er populært sagt de ”bløde” videnskabelige discipliner set i forhold til naturvidenskab og samfundsvidenskab.


At komme ’tæt’ på mennesket lyder lokkende, og man kommer tæt på mennesket ved at anlægge et kulturelt perspektiv, men nok ikke alt for tæt på det. Her synes mennesket at være et studieobjekt. Humaniora er kulturvidenskab, Cultural Studies. De deler derefter videnskaber op i to, men på en ny måde. Humaniora er blød, naturvidenskab og samfundsvidenskab er hårde. I Aarhus er samfundsvidenskab hård, men humaniora er blød; det er den også i Aalborg. Er den videnskab hård eller blød dér? Nej, videnskab er mange ting. Det skal vi huske.



HUMANISMEN ER HELT VÆK OPPE VED LIMFJORDEN – DEN ER BLEVET TIL SSH


SSH er et uæstetisk akronym med alle de SS’er. Det ligner det aarhusianske BSS. Sådan beskriver de SSH i Aalborg:


Ved Det Humanistiske og Samfundsvidenskabelige Fakultet har vi fokus på de store samfundsmæssige udfordringer, offentlige serviceydelser og innovation, vækst og arbejdspladser samt de kulturelle og samfundsmæssige dynamikker. Herigennem er vi med til at skabe forudsætningerne for, at vi som samfund er i stand til at navigere og træffe beslutninger.


I Aalborg har de slået humaniora og samfundsvidenskab sammen. De fokuserer på de samme fænomener dog ikke kunst og musik. Jeg minder igen om forskellen mellem natur- og åndsvidenskab (humanistisk) eller mellem arts and sciences. De to videnskaber delte i sin tid og i Tyskland magten mellem sig for at holde den tredje kultur (samfundsvidenskab) ude, dvs. de nye videnskaber, som hverken var det ene eller det andet. De nye ’videnskaber’ var psykologi, etnografi og sociologi. De truede de gamle fag. Denne tvedeling i natur og ånd gjaldt på gymnasierne, som var nyhumanistiske, i Danmark. Matematisk og sproglig. Og det lykkedes gymnasiet at holde de tre nye videnskaber ude. I dag har de ophævet modsætningen mellem natur-og åndsvidenskab i gymnasieskolen, men de underviser vist ikke i etnografi. I Aalborg er samfundsvidenskab humanistisk, må vi gå ud fra. De har slået den anden og den tredje kultur sammen og adskilt de to fra den første (naturvidenskab). Det må være en reduktion af samfundsvidenskaben, hvis den også omfatter jura og økonomi. Økonomi har med matematik at gøre. Der findes en humanistisk sociologi. Den vil forstå og ikke forklare. Bedriver de med andre ord humanistisk sociologi eller samfundsvidenskab i Aalborg?


Ordet ’udfordringer’ er et must på universiteter. Ordet er inspireret af amerikansk sprogbrug og har erstattet ordet ’spørgsmål’. I USA er alt og alle challenged. Spørgsmål skal man svare på, udfordringer skal man tage op. Der er heldigvis udfordringer overalt ude i virkeligheden. Så dem skal der være fokus på. Her dukker et ’vi’ op, og det ’vi’ er knyttet til ’samfund’. Vi som samfund, skriver de, men kan vi også være noget andet? Samfundet skal være i stand til at ”navigere”. Man mærker Limfjordens vande. Samfundet skal ”træffe beslutninger”. De skriver det ikke, men mon ikke ’samfundet’ er Danmark og regering og folketing? Eller tænker de på EU? De mener vel heller ikke, at det er samfundet, som skal træffe beslutninger: Det skal kommunen og regeringen. For at kunne navigere skal der være forudsætninger. Dem skaber de i Aalborg på SSH, eller de er med til det. De medskaber. Hvordan skaber de forudsætninger? Ved at have et bestemt fokus på tre ting, der begge knyttes sammen med et ’og’. I København skulle de stille skarpt. Disse tre dobbeltting er de store udfordringer. Og det er ikke immigration, flygtninge, integration, dyrevelfærd, islam eller den slags ting, som er udfordringer, nej, det er offentlige serviceydelser og innovation, vækst og arbejdspladser og så kommer den humanistiske fernis: ’de kulturelle og samfundsmæssige dynamikker’. Her er der ikke meget tilbage af sådan noget traditionelt noget som Bildung og kunst. Der er kun dynamikker. Hvad er mon en dynamik? På SSH findes en forskergruppe, som er et ”we”. Vi forsker i uddannelsespolitik. Det gør vi.


The research group Centre for Education Policy Research conducts research into education and education politics and how policies are transformed and implemented in governance, in the curriculum, in teaching and instruction, in pedagogies and in forms of evaluation in regional, national and transnational contexts. Emphasizing interdisciplinarity and comparative perspectives, we draw on approaches from sociology, history, ethnography, aesthetics, political science, cultural and critical race studies, and didactics and curriculum studies. The research centre is based in Aalborg and Copenhagen.


We add to knowledge regarding four societal challenges and issues:




	Equality, inequality and diversity


	Governing, participation and autonomy


	Periphery, polarization and social cohesion


	Discipline, citizenship and creativity.





Vi er faktisk ikke overraskede over, at de lægger vægt på tværfaglighed. Og de trækker på mange tilgange: sociologi, historie, etnografi, æstetik, politologi, kulturstudier, kritiske race studier (CRS), didaktik og curriculumstudier. Det er godt nok ikke for lidt; men er æstetik en ’approach’? Vi konstaterer, at litteraturvidenskab, kunsthistorie og religionsvidenskab ikke er med, skønt det kan da ikke være, fordi de ikke møder unge religiøse mennesker. Ingen tørklæder på deres skole? Man læser da vist nok stadigvæk digte og noveller på skoler i Brønderslev og omegn? Til slut vil de tilføje til viden (knowledge), men mine engelskkundskaber er ikke gode nok til dette ”regarding”. Jeg forstår ganske enkelt ikke resten. Der er fire gange tre samfundsmæssige udfordringer, kan jeg regne ud, og treenigheden, DEI, dukker op her i et lille prosadigt, der ikke giver megen mening. Eller hvad er meningen med at skrive: discipline, citizenship og creativity? Det er et nonsensdigt.


SSH står ikke alene; de får gode råd. Universitetet har jo oplyst enevælde. De har et Advisory Board, som en bestyrelse hedder i Nordjylland. Det er ”forum for strategisk sparring og dialog mellem fakultetsledelsen og centrale aktører fra omverdenen.” Jeg ved ikke, hvad ’strategisk sparring’ er, men det gør de nok selv. Dette Board skal sørge for, at der er kontakt til omverdenen. De har givetvis nogle hyggelige møder med middag på en restaurant i Jomfru Ane Gade. De har fået en forfatter lokket med, som har hang til det mystiske og naturen: Charlotte Weitze. Hun må være god til at sparre, og hun er tydeligvis en central aktør. Det er for at signalere, at de ikke kun tænker på penge, men også på kultur. Hun er the token woman. Hvorfor de ikke inviterede Evanthore Vestergaard, ved jeg ikke. Han er da en ægte dialogmand, som de kunne få lidt Ordkraft fra. Og Weitze er ikke fra Aalborg. Mon hun tager toget til møderne?



I BEGYNDELSEN SKABTE MENNESKET VERDEN – IFØLGE SDU


God made the country, and man made the town.


What wonder then that health and virtue, gifts


That can alone make sweet the bitter draught


That life holds out to all, should most abound


And least be threaten’d in the fields and groves?


William Cowper 1731-1800


Humaniora er mange ting. Det er blandt andet sprog, pædagogik, kultur, historie, design samt information & kommunikation. Kort sagt er det læren om den verden, mennesket har skabt. Din verden.


Det er oplysende at få at vide, at humaniora er mange ting. Det er efterhånden gået op for os. Teksten lyder næsten som Giambatista Vicos Scienza nuova. Gud har skabt naturen, mennesket har skabt kulturen. Fordi humaniora er læren om den menneskeskabte verden (klimakrisen inklusive) bliver verden til ”din verden”. Humaniora giver det hjemløse moderne menneske et hjem. Naturen hører ikke til din verden, for den er fremmed, og passer det nu også, at mennesket skabte sproget? Sad de omkring bålet, da en af dem sagde: ’skal vi ikke skabe et sprog? Det ville gøre det lettere at kommunikere?’ De andre nikkede. ’Skal vi begynde med navneord eller verber?’ Og er det nu også sådan, at mennesket skaber historien? Det kunne være, det var teknologien, der gjorde det. Har vi skabt globaliseringen? Hvem vi? De nævner sprog, men sprog er ikke et fag. De må mene sprogvidenskab. Pædagogik er et fag, men det er kultur ikke. Historie er et fag. Er design det? Humaniora? Og er information & kommunikation fag? Det er en besynderlig blanding af studieobjekter og fag. Der kunne være en pointe, for humaniora kan gøre alt til studieobjekter: selv naturvidenskab. Og det er noget, naturvidenskaben hader at få at vide. At den tilpasser sig kulturen. Humaniora kan relativere og historisere, og det hader alle, men heldigvis er der kun få humanister, der gør den slags. Flertallet retter ind.



LATIN, DANSK, ENGELSK: SOLIDUM PETIT IN PROFUNDIS: FRA DET NATIONALROMANTISKE UNIVERSITET TIL DET SIDSTE OG TREDJE UNIVERSITET OG HISTORIENS AFSLUTNING


Universitetet blev til i Bologna 1088. Det europæiske. Det fælles sprog var latin. Det var en kirkelig institution med fire fakulteter: teologi, jura, medicin og artes. Universitetet blev oprindelse til nationalismen. Når de studerende kom rejsende nordfra, fandt de sammen med deres egne i nationer. Den slags findes i Sverige endnu (som kollegier). Så gik det nedad. Universitetet fik en lang forfaldsperiode efter middelalderen og op gennem renæssancen og oplysningstiden, men det genopstod 1809 i Preussen med romantikken, nationalismen og idealismen (den filosofiske og den tyske). Det kongeligt-preussiske Friedrich-Wilhelm Universität blev en model i det 19.århundrede for de nye nationale universiteter. Humboldt ville sætte grænser for statens indblanding. Universitetet skulle være autonomt. Det fælles sprog på universiteterne blev nu nationalsproget. Tysk i Tyskland. Dansk i Danmark. Efterhånden engelsk i England. Universiteterne skulle nationalisere borgerne, så de kunne blive demokrater. De lærde på universitetet var nødt til først at skabe et folk, for ellers var det svært at have folkestyre, folketing, folkesange, folkekirke osv. Det lykkedes at nationaliser folket, der blev til danskerne, og de skal nu så afnationaliseres, og det er en ny opgave for universitetet. Først skulle menneskene var kristne, så skulle de være danske, nu skal de være globale og glemme fortiden.


For at nationalisere begyndte de på universitetet i København at tale og skrive på dansk i stedet for latin. Søren Kierkegaard skrev provokerende en afhandling på dansk. Ørsted fandt på danske navne: ilt og brint. Vi havde nok i os selv dengang. Ingen kunne derfor læse Kierkegaard og Ørsted i det store udland. Georg Brandes skrev også på dansk. Nu var han lukket inde. De var alle nationale. Filosofferne i Preussen oversatte filosofiens sprog til tysk, hvad der i dag er til stor gene for undervisere og studerende, der ikke kan læse Kant og Hegel på tysk, men må gøre det på engelsk. Heldigvis skriver filosoffer i dag på engelsk. Grundprincippet var akademisk frihed og enhed af forskning og undervisning (Lehre). Lehrfreiheit og Lernfreiheit. De principper er der ikke mange tilbage af. Man siger kun, at undervisning skal være forskningsbaseret. Det er den ikke. Den er brugerstyret. I dag kan alle læse, hvad danske tænkere skriver, for det er på engelsk. Og de mange danske humanister har stor impact, som det hedder, og citeres flittigt, går jeg ud fra. Den klassiske litteratur (græsk og latin) blev afløst af dansk litteratur. På det tredje og sidste universitetet afløses nationalsprog af engelsk; det er arven fra Det britiske imperium, men der findes ingen afløser for dansk litteratur, for der findes ikke en EU-litteratur. Man har forsøgt at gøre verdenslitteratur populær uden nogen succes, men den læses på engelsk, så engelsksproget litteratur bliver det nok, og mest den slags man køber i internationale lufthavne. Derfor har litteratur ingen betydning som dannelsesmiddel på det nye universitet. Det kunne en kanon ikke gøre noget ved. Litteraturen er flyttet ud af staten og ind på civilsamfundets eller markedets område. Og nogen laver Literature Xchange, som det står på bussernes bagsider. Det nationale skal udfases, science skal på ingen måde, derimod skal de to friheder, forskning og undervisning, væk. I dag findes pensum og undervisningsplaner, og forskning er styret. Der er undervisningspligt. De skal sidde der med deres computere åbne og tage noter. På SDU skal de holde sig til verdensmålene. Ethvert undervisningsforløb har i dag et nummer ligesom køer. ECTS hedder det. Alt skal kunne tælles. Det nye universitet er en ”bureaucratic corporation”, som Bill Readings skrev i det værk fra 1996, der stadig præger debatten: The University in Ruins. 7 Det kan kaldes også ”the corporate university”. Jeg kan også henvise til vidensociologen Frank Furedi, der dels har skrevet om infantiliseringen af universiteterne, og i det seneste værk, skriver han om kampen mod historien: The War Against the Past. Det er den krig mod fortiden, der føres på og af universiteterne. De vil slippe af med historiens byrde.



FORANDRE OG IKKE FORTOLKE


Die Philosophen haben die Welt nur verschieden interpretiert, es kömmt darauf an, sie zu verändern.


Karl Marx


Hvor det gamle universitet skulle fortolke verden, skal det nye forandre verden ved at forandre de studerende, der derefter skal forandre verden. Verden skal blive bedre. Universitetet skal tjene freden, klimaet, Nato (militæret), FN, globaliseringen, EU og USA. Det gør verden bedre, men desværre er der for tiden krig. Det burde der ikke være. Det strider mod vores værdier og historiens gang. Hvorfor er der dog krig, og kan vi ændre noget? SDU har oprettet War Studies. De vil ikke blot studere krig, nej de vil bidrage til debatten om krigens fremtid. Ikke fortolke, men deltage og være relevante. De kan omtale sig selv sådan på amerikansk:


OEBPS/font/SimSun.ttf


OEBPS/images/cover.jpg
HANS HAUGE

Fortzellingen
om hvordan
ENGELSKSTUDIET
BLEV OPLOST,
hvorefter alle de
humanistiske fag blev
GLOBALISEREDE

STUDIER
PA ENGELSK

Et satirisk essay





OEBPS/nav.xhtml




		Indholdsfortegnelse



		Obs



		Epigraf



		Første del: Globaliseringen, afnationaliseringen og afkoloniseringen af humaniora

		Arts in Aarhus - Danish for Progress



		Den brede vifte: Humanismen på Amager



		Fra Basis til Bachelor på RUC



		Humanismen er helt væk oppe ved Limfjorden – den er blevet til SSH



		I begyndelsen skabte mennesket verden – ifølge SDU



		Latin, dansk, engelsk: solidum petit in profundis: Fra det nationalromantiske universitet til det sidste og tredje universitet og historiens afslutning



		Forandre og ikke fortolke



		Solen står rent faktisk med de lærde op



		Ja, vi elsker den globaliserede verden trods alt dens nød og strid.



		Globaliseringen går frisk over Limfjordens vande



		Afkolonisering af de danske universiteter



		Tiden før DEI









		Anden del: Hvad vil man mon med universitetet?

		Liverpool John Moores University - DEI



		Frihedskæmpere og samfundsingeniører



		Oh, what a lovely war – in Europe



		ASU udfordrer regeringen – i Arizona?



		Sunderland er en dejlig by, synes Maja og Alan



		Nordic Humanities Center – et A.P. Møller-finasieret forsvar for humaniora



		A.P.Møller som censor, graffiti Aarhus Universitet









		Tredje del: Engelskstudiets guldalder – and down we went

		Dygtige undervisere – der aldrig blev evalueret



		Det kritiske universitet – 1968 og fremefter









		Fjerde del: Det opløste engelskstudium

		Aarhus



		Tilvalg om dyr og yoga - på engelsk



		Aalborg



		København



		Odense









		Femte del: København igen - undervisning



		Kolofon









Page List







		5



		6



		7



		9



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		4











